Publication: Magyar Közlöny
Issue: MK-2010-83 (Year: 2010, Number: 83)
Era: contemporary
Section: 1. Az Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. §
Paragraph Index: 91

2. Ezt követõen az Alkotmánybíróság áttért az aláírásgyûjtõ íven szereplõ kérdés vizsgálatára, és azt vizsgálta – a kifogást tevõk indítványa alapján –, hogy tartható-e népszavazás a kezdeményezés szerinti tárgyban. Az Alkotmány 28/B. § (1) bekezdése szerint az országos népszavazás és népi kezdeményezés tárgya az Országgyûlés hatáskörébe tartozó kérdés lehet. Az alkotmányozó hatalom tudatosan az Országgyûlésrõl szóló fejezetben helyezte el az országos népszavazás és a népi kezdeményezés intézményét. Ennek a szabályozási koncepciónak az a magyarázata, hogy mindkét intézmény az Országgyûlés hatásköréhez képest ragadható meg, az Országgyûlés hatalmát korlátozza. Ez a szabályozási koncepció következett az Alkotmánynak a hatalomgyakorlás két formáját, a képviseleti és a közvetlen demokráciát rögzítõ 2. § (2) bekezdésébõl is. A népszavazás intézményérõl

Source: https://magyarkozlony.hu/hivatalos-lapok/3cd48eee89981edfe76f3dec548eb29db28878cb/dokumentumok/59a1179914d4c577c77e67a076be026b61187d9d/letoltes